Morgenoppdatering 13.11.18
44 bekreftet døde i California: Dødstallene etter skog- og buskbrannene i California er steget til 44 mennesker , etter at ytterligere 13 ble bekreftet omkommet mandag kveld. Mener opptak inkriminerer Saudi-Arabias kronprins: New York Times’ kilder hevder at «sjefen» det refereres til på lydopptaket fra drapet på Khashoggi, er kronprins Mohammed bin Salman . Michelle Obama ut mot Trump: Boken fra USAs tidligere førstedame kommer i dag. I den kaller hun Donald Trump en misogynist og sier «kroppen skrek av sinne» etter at hun hørte lydopptaket der han snakker om å «gripe kvinner etter skrittet» . Tre til sykehus etter frontkollisjon: Ifølge politiet kom en personbil over i motgående felt og frontkolliderte med en taxi på Jærveien i Sandnes i natt. Alle tre personer i bilene ble kjørt til sykehus . Skadeomfanget er ukjent. Dagens leder: Budsjett og havari
Dette er noe av det viktigste som skjedde mens du sov.